ЖыгыщIэхэм къахохъуэ
Налшык къалэ администрацэмрэ Къэбэрдей-Балъкъэрым ЩIыуэ-псым и хъугъуэфIыгъуэхэмрэ экологиемкIэ и министерствэмрэ я нэIэм щIэту жыгыщIэхэр хасащ.
Зыилъэси дэкIыркъым иджы хуэдэ бжьыхьэ лъэхъэнэм ди республикэм и къалэ кIуэцIхэмрэ щIыналъэхэм я щIыпIэ щхьэхуэхэмрэ жыгыщIэхэр щыхамысэу. Къалэ адми-
нистрацэм и Iэтащхьэ Ахъуэхъу Таймураз зэрыжиIэмкIэ, ди щыхьэрым зы жыг щрахыркъым, абы и пIэм жыгыщIэ ирамысэжу. Къапщтэмэ, къалэм мы махуэм республикэм и клиникэ сымаджэщым (Головко уэрамымкIэ и дыхьэпIэ нэхъыщхьэм къыщыщIэдзауэ Шортэным и уэрамым нэблагъэу) шыкIуртIым жыгыщIэу 50 сатырищ ирикIуэу щыхасащ.
Ахэр цIыкIу дыдэкъым, метрищым нызэрохьэс. Иджы абдежыр лъэс лъагъуэ къудей мыхъуу, зи лъабжьэр удзыпцIэ лъэс зекIуапIэ дахэ хъунущ. Мы Iуэхум хэтащ цIыхуи 100-м нэс. Псом нэхъ гуапэр унагъуэ куэд, я бынхэри я гъусэу, зэрылажьэрщ.
Мыпхуэдэ лэжьыгъэхэр къыщрахьэлIащ Александровкэ хьэблэм дэт курыт еджапIэ №30-м и Iэгъуэблагъэм. Абдежхэм щыхасар бзиихущ.
Шэрэдж Дисэ.
